Adelantado
Adelantado (hərf. "qabaqcıl") — müstəmləkə İspaniyasında padşah tərəfindən İspaniya mülklərinin hüdudlarından kənarda torpaqları araşdırmaq və fəth etmək üçün göndərilən konkistadora verilən titul. İlk xaricdəki adelantadolar Kolumbun qardaşı Bartolomeo və oğlu Dieqonun qohumları idi. Bimini adelantadosu Ponse de Leon idi, cənub dənizlərində Nunyes de Balboa, Ədviyyat adalarında Magellan, Peruda Pisarro, Çilidə Dieqo de Almaqro, Ekvador, Nikaraqua və cənub-qərbi Kolumbiyada Sebastyan de Belalkasar, Mərkəzi Amerikada Pedro de Alvarado, Şimali Amerikada Ernando de Soto, Floridada Menendes de Aviles, Filippin adalarında isə Lopes de Leqaspi olmuşdur.